title: Canciello
text: Un canciello u cancillo (d'o latín <CANCELLU, «lo que zarra») ye como se diz en o vocabulario d'a huerta a cada un d'os caballons an se planta as plantas en un huerto, paralelos si fa u no fa, y deseparaus entre els con os vallos por an se fa pasar l'augua de regar.
  
  Os canciellos, a diferencia d'os caballons (termino prou más chenerico), son os que se fa en os huertos y se'n puede fer y desfer a voluntat. L'acción de meniar a tierra pa fer un canciello, u pa reconstruir-lo si s'ha estorrocau y s'ha tapau o vallo, se diz «acancillar». Os vallos entre canciellos se pueden cegar con glebas de tierra pa reconducir l'augua.
  
  Se veiga tamén 
  
   Caballón.
   Vallo.
   Aladro.
   Mantornar.
  
  Referencias 
  
  Agricultura
  Suelo